Băut, fără permis de conducere şi cu numere de înmatriculare false. Aşa s-a gândit să se urce la volan un tânăr de 24 de ani, din judeţul Braşov.

N-a apucat să meargă prea mult pentru că la intersecţia drumului care venea din comuna Drăguş şi ieşea în DN1, nu a respectat semnificaţia indicatorului de circulaţie care îl obliga să oprească.

După cum arată imaginile surprinse de un amator, a intrat într-un tir care circula regulamentar. A fost proiectat apoi în zidul unei clădiri. Tânărul a scăpat teafăr din accident.

Poliţiştii sosiţi la faţa locului au constatat că avea o alcoolemie de 0,60 mg de alcool în aerul expirat. Pentru că nu avea nici permis şi circula cu plăcuţele de înmatriculare ale unui alt autoturism, oamenii legii arestat preventiv pentru 24 de ore.

Pe numele său a fost întocmit un dosar penal.